laion/Wikipedia-Exotic huggingface dataset:
פורפיריה כחולה

פורפיריה כחולה המכונה גם פורפיריה אפריקנית (שם מדעי: Porphyrio madagascariensis) היא מין של עוף מים בסוג פורפיריה שבמשפחת הרליתיים, המצויה באפריקה שמדרום לסהרה, מדגסקר, ומצרים. בעבר נחשבה פורפיריה זו לתת-מין של פורפיריה מערבית, אך הופרדה למין עצמאי. בישראל היא נחשבה בעבר למזדמנת נדירה, אך כיום הרחיבה את תפוצתה ואף נצפתה מקננת באזור ים המלח. בעבר סווגה לצד מיני פורפיריה אחרים כתת-מין תחת הפורפיריה המערבית, אך מחקרים הובילו לפיצול הקומפלקס לשישה מינים נפרדים; אם כי לא כל הרשימות מכירות בפיצול. שם הסוג Porphyrio מגיע במקור מיוונית עתיקה מהמילה πορφύρα (porphura), שמשמעותה סגול. שם המין הספציפי madagascariensis מרמז על תפוצת המין, הכוללת את מדגסקר. זהו מין מונוטיפי, כלומר לא תוארו תת-מינים שונים. הפורפיריה כחולה היא עוף גדול ומרשים. אורכה 38–46 ס"מ, עם אורך כנף ממוצע של 251 מ"מ אצל הזכר ו-243 מ"מ אצל הנקבה; ומשקל ממוצע של 636 גרם אצל הזכר ו-556 גרם אצל הנקבה. בדומה לשאר הפורפיריות היא מאסיבית וכחולה עם מקור אדום ענק ורגליים אדומות עצומות בעלות אצבעות ארוכות. הזוויגים דומים בניצויים, אך הנקבה קטנה במעט. בשל שונות מסוימת בניצוי מופעי ביניים עלולים להקשות על זיהוייה ממיני פורפיריה קרובים בתחומי החפיפה של התפוצה. סימני הזיהוי הטובים עבור פרטים בוגרים הם צבע ירוק זיתי בגב, שכמות, ובזנב; צבע כחול עמוק בנוצות הכנף החיצוניות, וצבע אדום-ורדרד בוהק ואחיד לכל אורך הרגל. הפורפיריה מקננות על גדות, בסבך צמחי מים ועשבים ליד מקורות מים מתוקים ולעיתים גם מים מליחים. הן חיות בזוגות מונוגמיות או בקבוצות קטנות. מספר אוכלוסיות של הפורפיריה נפגעו מייבוש ביצות וזיהום מקווי מים, אך המין עצמו אינו מצוי בסכנת הכחדה. היא אוכלת כל הניזונה מגידולים וזרעים וכן מחרקים, יצורים קטנים נוספים ודגים. מדיה וקבצים בנושא פורפיריה כחולה בוויקישיתוף פורפיריה כחולה, באתר NCBI (באנגלית) פורפיריה כחולה, באתר GBIF (באנגלית) נדב פבזנר, פורפיריה כחולה, Porphyrio madagascariensis, באתר הצפרות הישראלי Gill, Frank; Donsker, David, eds. (2019). "Chats, Old World flycatchers". World Bird List Version 9.1. International Ornithologists' Union. נבדק ב-3 באפריל 2019. {{cite web}}: (עזרה) Sangster, G. (1998). "Purple Swamp-hen is a complex of species" (PDF). Dutch Birding. 20 (1): 13–22. García-R, J.C.; Trewick, S.A. (2015). "Dispersal and speciation in purple swamphens (Rallidae: Porphyrio)". Auk. 122 (1): 140–155. doi:10.1642/AUK-14-114.1. πορφύρα, Wiktionary African Swamphen, Porphyrio madagascariensis, Birds of the world African Swamphen, Porphyrio madagascariensis, eBird Getting Out of the Mire! African vs Gray-headed Swamphen, Saudibirding, ‏2023-05-15 (באנגלית)
יחסי אינדונזיה – בוסניה והרצגובינה

יחסי אינדונזיה–בוסניה והרצגובינה מתייחסים ליחסים הדו-צדדיים של בוסניה והרצגובינה ואינדונזיה. היחסים הדו-צדדיים הונעו בתחילה על ידי אנושיות וסולידריות דתית. כאומה עם האוכלוסייה המוסלמית הגדולה ביותר, האינדונזים היו המומים מהטיהור האתני נגד בוסניאקים מוסלמים במהלך מלחמת בוסניה, והתארגנו וגייסו עזרה באופן מיידי. התמיכה האינדונזית בבוסניה והרצגובינה נעה בין איסוף תרומות, שליחת כוחות שמירת שלום תחת האו"ם, לבניית מסגד. היחסים הדיפלומטיים בין בוסניה והרצגובינה לאינדונזיה החלו ב-20 במאי 1992, כאשר אינדונזיה הכירה בבוסניה והרצגובינה בעקבות התפרקות יוגוסלביה. אינדונזיה גם תרמה למאמצי שלום וביטחון על ידי שליחת כוחות שמירת שלום במדינה בשנים 1992–1996 תחת כוח ההגנה של האו"ם (UNPROFOR). המשקיפים הצבאיים מאינדונזיה הובלו על ידי נשיא אינדונזיה סוסיליו באמבאנג יודהויונו, שהיה אז בריגדיר גנרל, והיה המשקיף הצבאי הראשי תחת UNPROFOR בבוסניה והרצגובינה בשנים 1995–1996. ממשלת בוסניה והרצגובינה הקימה את שגרירותה בג'קרטה בשנת 1998. בתקופה 1994–2010 העניין האינדונזי בבוסניה והרצגובינה התנהל באמצעות שגרירות אינדונזית בבודפשט, ולבסוף הוקמה השגרירות האינדונזית בסרייבו ב-10 בנובמבר 2010. בשנת 2001 סייעה אינדונזיה בבניית אחד המסגדים הגדולים של סרייבו, מסגד איסתקלל, שנחנך על ידי שר הדתות האינדונזי בספטמבר 2001. נשיא אינדונזיה סוהארטו ביקר בסרייבו במרץ 1995. משלחת של הפרלמנט האינדונזי של MPR ביקרה בבוסניה והרצגובינה במאי 2000. בספטמבר 2001 ביקר השר האינדונזי לענייני דתות, אמר אגיל אל מונאואר, בעיר הבירה סרייבו, כדי לחנוך את מסגד "איסטיקלל" בעזרת אינדונזיה. הנשיא מגוואטי סוקרנופוטרי ביקר גם הוא בסרייבו בספטמבר 2002. בדצמבר 2004 ביקר שר החוץ מלאדן איווניץ' באינדונזיה. ב-15–16 במרץ 2007 ביקר בסרייבו שר החוץ האינדונזי, חסן וירודה. הסחר הדו-צדדי בין בוסניה והרצגובינה ואינדונזיה הוא זעיר והוערך ב-1.5 מיליון דולר בשנת 2008. היצוא האינדונזי כולל בעיקר קקאו, רהיטים, חיטה ומוצרי חיטה, עץ ושטיחים, לעומת זאת, היבוא כוללים מוצרי חשמל, מכונות וציוד מכני מבוסניה והרצגובינה. אינדונזיה מחזיקה בבוסניה והרצגובינה שגרירות בסרייבו. בוסניה והרצגובינה מחזיקה באינדונזיה שגרירות בג'קרטה. מדיה וקבצים בנושא יחסי אינדונזיה – בוסניה והרצגובינה בוויקישיתוף "Muslim Solidarity Committee on Bosnia Established in Jakarta". UCA News.com. Union of Catholic Asian News. 8 בספטמבר 1992. אורכב מ-המקור ב-5 במרץ 2016. נבדק ב-20 ביוני 2013. {{cite web}}: (עזרה) Lilian Budianto (17 במרץ 2010). "Bosnia and Herzegovina invites RI investors". thejakartapost.com. The Jakarta Post. נבדק ב-20 ביוני 2013. {{cite web}}: (עזרה) "Kerjasama Bilateral, Bosnia-Herzegovina" (באינדונזית). Ministry of Foreign Affairs, Republic of Indonesia. אורכב מ-המקור ב-24 ביוני 2013. נבדק ב-20 ביוני 2013. {{cite web}}: (עזרה) Nani Afrida and Novan Iman Santosa (2 ביולי 2012). "Indonesia aims to boost blue helmet tradition". thejakartapost.com Reportage. The Jakarta Post. אורכב מ-המקור ב-5 במרץ 2016. נבדק ב-20 ביוני 2013. {{cite web}}: (עזרה) אתר על יחסי מדינות
עמותת צימאון

עמותת צימאון, שנוסדה ב-2002, פועלת לצמצום פערים חברתיים ולחיזוק אוכלוסיות מוחלשות, בדגש על ילדים ונוער בסיכון ומבקשי מקלט מהפריפריה הגאוגרפית והחברתית. צימאון הוקמה בידי האמן שלמה ארצי ובת זוגו מיכל חלד. חלד התמנתה לאחרונה ליו"ר העמותה, לאחר שניהלה אותה מהקמתה. כל חברות העמותה והוועד המנהל פועלות בהתנדבות, במקביל לפעילות המתנדבות. על פי אתר גיידסטאר, מטרות העמותה הן: מתן סיוע לילדים ולצעירים במצבי מצוקה בתחומי החברה, הרווחה, העבודה, החינוך והבריאות. תמיכה בשירותים התנדבותיים קיימים ופיתוח פרויקטים חדשים לצמצום הפערים הסוציו-אקונומיים. יצירת שיתוף פעולה בין הארגונים הקיימים. תוכנית רב שנתית המלווה צעירים בגילאי 18–26. התוכנית מתחילה במכינה הקדם צבאית באור יהודה, ונמשכת לאורך השירות הצבאי ולאחר השחרור מצה"ל. צוות התוכנית כולל את סגל המכינה, מנטורים לתקופת הצבא ולאחריה, ומגוון יועצים המסייעים למשתתפים להגשים את שאיפותיהם המקצועיות ובמקביל להיות מעורבים ופעילים בקהילה. תוכנית הפועלת משנת 2006 ומציעה לצעירים בסיכון גבוה ליווי אישי ותמיכה כוללת שיסייעו להם לרכוש השכלה, מקצוע וכישורי חיים לטובת עתיד מוצלח ובטוח. בבסיס התוכנית קשר הדוק עם מתנדב מבוגר ומנוסה, המלווה את המשתתף ומסייע במימון לימודים לתואר אקדמי, רכישת מקצוע, ליווי למציאת תעסוקה, טיפול בגוף ובנפש, ושיפור והעצמה של כישורי חיים. תוכנית המיועדת לילדי מבקשי המקלט בארץ וכוללת העשרה לילדי אבו גידה, בית ספר של הקהילה האריתראית הקניית מקצוע לצעירים והעצמת נשים. בנוסף, תומכת התוכנית בקבוצת רצים מקצועיים, המתאמנים לאולימפיאדה. בקבוצה חברים ישראלים ומבקשי מקלט, המקדמים ילדים ונוער באמצעות הספורט. צימאון פעלה מספר שנים בשבט הצופים הממוקם בשכונת שפירא בתל אביב. בעקבות השינויים הדמוגרפיים בשכונה, הפך איתן לשבט הצופים היחיד בארץ הפונה לילדי פליטים ומהגרים. חניכי השבט היו מבין מובילי המחאה נגד גירוש ילדי העובדים הזרים ומשפחותיהם ב-2019. בנוסף למימון פעילות השבט, עמותת צימאון סייעה בהפעלת מועדונית לחניכים. בשנת 2013 עברה הפעילות בשבט מצימאון להנהגה המקומית. אימוץ המרכז הקהילתי בשכונת גבעת אולגה בחדרה היה הפרויקט הראשון של העמותה והתקיים בשנים 2002–2014. העמותה תמכה בספריה, במרכז מוזיקה ובסטודנטים שמתנדבים בשכונה במסגרת מלגה. מ-2014 פועל הפרויקט תחת ההנהגה המקומית. בעבר הפעילה העמותה גם את פרויקט "ילקוט לכל ילד" שתרם ילקוטים וציוד לבתי ספר לילדים משכבות מוחלשות. אתר האינטרנט הרשמי של עמותת צימאון עמותת צימאון, ברשת החברתית פייסבוק עמותת צימאון, באתר "גיידסטאר ישראל" עמותת צימאון עמותת צמאון (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il סהר אלמוג, הפרויקט הסודי של שלמה ארצי ובת זוגו מיכל חלד: מכינה קדם-צבאית, באתר Xnet‏, 10 באוקטובר 2016 צימאון לחיבוק ענת ג'ורג'י, "התחככתי בשועי עולם, אבל היום, עם ילדי מבקשי המקלט, אני הכי מאושרת", באתר TheMarker‏, 29 בספטמבר 2017 שבט הצופים שהפך לביתם השני של ילדי העובדים הזרים, באתר ‏מאקו‏, 15 בספטמבר 2010 מיה אילוז, תתארו לכם ששלמה ארצי בא לעזור לכם, באתר Xnet‏
יחסי אינדונזיה–לאוס

יחסי אינדונזיה–לאוס הם היחסים הדו-צדדיים בין אינדונזיה ללאוס. יחסים דיפלומטיים כוננו בשנת 1957. אינדונזיה תמכה וקיבלה בברכה את חברות לאוס באיגוד מדינות דרום-מזרח אסיה (ASEAN) ב-23 ביולי 1997. לאוס ואינדונזיה הסכימו לשפר את היחסים כדי להתמקד בבחינת הפוטנציאל של שתי המדינות לשיתוף פעולה בסחר ובהשקעות. שתי המדינות הביעו רצון להגיע להסכמים נוספים הנוגעים לביטחון, תיירות, ספורט, הובלה אווירית וחינוך. היחסים בין אינדונזיה ללאוס גדלו משמעותית מאז שהפך לאוס לחברה ב-ASEAN בשנת 1997. אינדונזיה הייתה אחת המדינות החברות ב-ASEAN שתמכו בהכללת לאוס בארגון. המסחר בין אינדונזיה ללאוס עלה בשנתיים בשיעור של 300 אחוזים; מ-9.9 מיליון דולר בשנת 2011 ל-27 מיליון דולר בשנת 2012. אינדונזיה מחזיקה בלאוס שגרירות בוויינטיאן. לאוס מחזיקה באינדונזיה שגרירות בג'קרטה. "Laos, Indonesia to focus relations on trade and investment". www.laopdr.gov.la. National Portal of Laos PDR. 2011-01-20. אורכב מ-המקור ב-2011-08-04. נבדק ב-30 במאי 2013. {{cite web}}: (עזרה) "Indonesia-Laos trade increasing by 300 percent in two years". Antara News.com. 11 ביולי 2013. נבדק ב-9 בנובמבר 2015. {{cite news}}: (עזרה) אתר על יחסי מדינות
מפצח האגוזים (פירושונים)

האם התכוונתם ל... מפצח אגוזים – כלי שנועד לשבירת ופיצוח קליפת האגוז על מנת להגיע אל תוכנו בובת מפצח אגוזים – מפצח אגוזים מעץ שבנוי בדמות חייל או אביר ומשמש כקישוט בחג המולד מפצח האגוזים – בלט של המלחין פיוטר איליץ' צ'ייקובסקי מפצח האגוזים ומלך העכברים – סיפורו הידוע ביותר של א.ת.א. הופמן מפצח האגוזים וארבע הממלכות – סרט פנטזיה אמריקאי טום וג'רי: אגדת מפצח האגוזים – סרט אנימציה אמריקאי לילדים ברבי במפצח האגוזים – הסרט הראשון בסדרת סרטי ברבי שנוצר באנימציה ממוחשבת מטאדור (רקטה) – רקטה נגד טנקים, נקרא בצה"ל "מַפְצֵחַ האגוזים"
יחסי מצרים–סרביה

יחסי מצרים–סרביה הם יחסי החוץ בין מצרים לסרביה. שתי המדינות מקיימות יחסים דיפלומטיים שנוסדו בין ח'דיבות מצרים לממלכת סרביה בשנת 1908. בדצמבר 1955 ביקר יוסיף ברוז טיטו במצרים, ובשנת 1956 קיבל גמאל עבד אל נאצר אזרחות כבוד בבלגרד. מצרים נמנעה במהלך ההצבעה על קבלת קוסובו לאונסק"ו. בשנת 2012 היצוא מסרביה למצרים הסתכם ב-19.859 מיליון דולר והיבוא הסתכם ב-13.385 מיליון דולר. מצרים מחזיקה בסרביה שגרירות בבלגרד. סרביה מחזיקה במצרים שגרירות בקהיר. יחסי מצרים–קוסובו אתר על יחסי מדינות
נץ מצוי

נץ מצוי (שם מדעי: Accipiter nisus) הוא עוף דורס ממשפחת הנציים. רוב הפרטים אינם נודדים, אך פרטים שנמצאים באזורים קרים של צפון אירופה וצפון אסיה נודדים בחורף לצפון אפריקה והודו. דורס יום קטן. לזכר אורך גוף של 29–34 ס"מ ומוטת כנפים של 58–65 ס"מ. לנקבה אורך של 35–41 ס"מ, מוטת כנפים של 67–80 ס"מ ומשקלה יכול להגיע עד 345 גרם. ככלל, הנקבה גדולה וכבדה מהזכר ב-25%, וזה נחשב להבדל הגדול ביותר בין זכרים לנקבות במחלקת העופות. צבע גבו של הנץ המצוי חום-אפור וזנבו מפוספס. הוא שוכן בחורשים נמוכים ויערות דלילים. כנפיו הקצרות (יחסית לגופו) והרחבות וזנבו הארוך מאפשרים לו לתמרן בזריזות בסבך. הוא ניזון בעיקר מעופות ובעיקר שחרורים, אותם הוא דורס באוויר או "קוטף" מתוך הסבך ברגליו הארוכות. לעיתים הוא גם לוכד מכרסמים על פני הקרקע. חולף בארץ ישראל בסתיו, באביב או בחורף. מדיה וקבצים בנושא נץ מצוי בוויקישיתוף נץ מצוי, באתר ITIS (באנגלית) נץ מצוי, באתר NCBI (באנגלית) נץ מצוי, באתר Animal Diversity Web (באנגלית) נץ מצוי, באתר Internet Bird Collection (באנגלית) נץ מצוי, באתר GBIF (באנגלית) נץ מצוי באתר הרשימה האדומה של IUCN נץ מצוי באתר הרשימה האדומה של IUCN אסף מירוז, "נץ מצוי", אתר הצפרות הישראלי ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
דגל אינדונזיה

דגל אינדונזיה הוא דגלה הלאומי של אינדונזיה. עיצובו הוא דגל פשוט המורכב משני פסים אופקיים מאוזנים, אדום (למעלה) ולבן. צבעיו נגזרים מצבעי אימפריית מג'פהיט מהמאה ה-14, וצבעים אלה נחשבו לקדושים. הדגל המכונה "סנג סקה" (Sang Saka, הדו-צבע השגב) ו"מרה פוטי" (Merah Putih, אדום לבן) באינדונזית, היה הדגל הראשון בו השתמשו סטודנטים ולאומנים בתחילת המאה ה-20 תחת השלטון ההולנדי. לאחר מלחמת העולם השנייה, תבעו לאומנים אינדונזים עצמאות ופתחו במאבק ב-17 באוגוסט 1945 ואז הניפו ואימצו את הדגל. העצמאות הושגה בשנת 1949. מהמאה ה-18 נתפשו צבעים אלה כביטוי ללאומיות והרצון לשחרור מהקולוניאליזם ההולנדי: האדום מסמל אומץ וצדק והלבן זכויות לאומיות. דגל זה דומה מאוד לדגל נסיכות מונקו ושונה ממנו רק בפרופרציות, וכן הוא דומה לדגל פולין השונה ממנו בסדר הצבעים האדום והלבן. סמל אינדונזיה המנון אינדונזיה דגל מונקו: יחס ממדים שונה. דגל פולין: אותם צבעים, סדר שונה. מדיה וקבצים בנושא דגל אינדונזיה בוויקישיתוף דגל אינדונזיה, באתר דגלי העולם (באנגלית) דגל אינדונזיה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אינדונזיה. אתם מוזמנים לתרום לוויקיפדיה ולהרחיב אותו.
אסתר פיסארו

אסתר בנשושן פיסארו (באנגלית: Esther Bensusan Pissarro; 12 באוגוסט 1870 – 20 בנובמבר 1951 הייתה ציירת, ליטוגרפית, מעצבת ומוציאה לאור בריטית. אסתר לוי בן שושן לסוחר יהודי לונדוני. היא למדה בבית הספר לאמנות של קריסטל פאלאס. ב־10 באוגוסט 1892 התחתנה עם עמיתה האמן לוסיאן פיסארו איתו נולדה להם בת אחת, האמנית אורובידה קאמי פיסארו (1893–1968). בשנת 1894, בהשראת הוצאת הספרים קלמסקוט של ויליאם מוריס, הקימו אסתר ולוסאין פיסארו את ההוצאה Eragny. השם של ההוצאה לאור נלקח ממקום מגורי משפחת קאמי פיסארו בצרפת, Éragny-sur-Epte. בהוצאתו של ויליאם מוריס (1891) הופקו ספרים מודפסים של אירופה מימי הביניים ותחילת התקופה המודרנית, כאשר הספרים היו מושפעים אמנותית מכתבי היד המאוירים והשתמשו בנייר שיוצר בעבודת יד ובטכניקות דפוס תואמות. ההוצאה לאור של לוסיאן ואסתר פיסארו ניסתה לחקות את הפורמט של ויליאם מוריס והוציאה ספרים מאוירים עם חריטות עץ מודפסים על נייר מיוחד. אסתר ביצעה את חריטות העץ מעיצובים וציורים של בעלה לוסיאן. ההוצאה נסגרה ב־1914. אסתר פיסארו נפטרה ב-20 בנובמבר 1951. עבודותיהם של אסתר ולוסיאן פיסארו נמצאות בגלריית טייט ובאקדמיה המלכותית לאמנויות. רות ונעמי רות המואביה בועז והזקנים שלוש נשים בגן שלוש נשים יפניות מדיה וקבצים בנושא אסתר פיסארו בוויקישיתוף כתבי אסתר פיסארו בפרויקט גוטנברג (באנגלית) Esther Pissarro | Artist | Royal Academy of Arts, www.royalacademy.org.uk "Esther Pissarro", www.britishmuseum.org David Fraser Jenkins, Helena Bonett, Lucien Pissarro 1863–1944, Tate, 2012-05-01, ISBN 978-1-84976-385-1. (באנגלית) Esther Pissarro - SMU, www.smu.edu
יצחק מור

יצחק מור (1917 – 2007) היה אדריכל ישראלי, שתכנן בסיסי צה"ל רבים ובהם בניין מטה חיל האוויר הישראלי בקריה בתל אביב. מור נולד בצ'כוסלובקיה ושני הוריו נפטרו בגיל צעיר. אף על פי שהיה יתום וכמעט חסר כל, סיים את בית הספר התיכון והיה בין המצטיינים בציור ואמנות. את לימודי האדריכלות החל בטכניון בברלין אך בעקבות עליית הנאצים לשלטון, אולץ לפרוש בשנת הלימודים השלישית שלו. במרץ 1939, עלה לישראל באוניית מעפילים יחד עם עשרות יהודים צ'כים. הוא עבד כפועל במסגריה, ולאחר מכן התגייס לצבא הבריטי בו שירת בקסטינה (לימים בסיס חצור) ובגבול מצרים. בשנת 1940, חזרה הפלוגה לארץ ישראל ובנה איתה ביצורים בג'נין, סוריה ולבנון, שם רכש את ניסיונו הראשון בתכנון צבאי. בשנת 1942, סיים קורס קצינים וקיבל אזרחות בריטית, ונשלח לאיטליה לבניית ביצורים נוספים. מור סייע בהברחת יהודים מחופשים לחיילים במדים לארץ ישראל. לאחר שחרורו מהצבא, השלים את לימודי הארכיטקטורה בהצטיינות בטכניון בחיפה. עם תחילת מלחמת העצמאות, שירת כקצין הנדסה בחטיבה 7. בשנת 1962, הוביל את תכנון הקמת יחידת הבקרה (יב"א 509) בסמוך למצפה רמון. בשנת 1950 הקים את משרדו "מור אדריכלים". בשנת 1962, בהוראת מפקד חיל האוויר עזר ויצמן, שהתרשם מעבודתו ביב"א, החל בתכנון בניית בסיס החיל בחצרים. במסגרת התכנון ערך סיורי הכנה מקיפים בבסיסים ברחבי אירופה ובהם בצרפת, אנגליה, גרמניה ושוודיה. זהו בסיס חיל האוויר הראשון שנבנה מן היסוד כבסיס חדש עבור חיל האוויר הישראלי, ולא על שטחי בסיס קיים של חיל האוויר המלכותי הבריטי. לאחר מלחמת ששת הימים, תכנן את בסיסי חיל האוויר בעציון ואיתם, שבהם נעשה שימוש לראשונה בדת"קים תת-קרקעיים לתחזוקת מטוסי הקרב. בסיסים אלו הוחזרו למצרים בעקבות הסכם השלום בין ישראל למצרים. מור תכנן גם את בסיסי החיל במצפה רמון ועובדה. בשנות ה-70 של המאה ה-20, תכנן את מגדלי הכנרית בקריה בתל אביב בהם שוכנת מפקדת חיל האוויר. תכנון המבנה המקורי היה גבוה יותר אך הוא בוטל בעקבות פיגועי 11 בספטמבר. בשנת 2006 התאחד מור עם משרד "יסקי אדריכלים" והם הקימו את המשרד יסקי מור סיון אדריכלים. יצחק מור נפטר בשנת 2007, כשנה לאחר הקמת המשרד המשותף. בנו ממשיך את תפקידו בחברה עד היום. מדיה וקבצים בנושא יצחק מור בוויקישיתוף דודי חורי, עניין של בניין, בטאון חיל האויר, 25 באוקטובר 2004 מיכאל יעקובסון, סיבוב באולם התרבות בקיבוץ גבעת חיים מאוחד, חלון אחורי, 10 בפברואר 2018
דריל דייוויס

דריל דייוויס (באנגלית: Daryl Davis; נולד ב-26 במרץ 1958) הוא מוזיקאי, סופר שחקן ואקטיביסט אפרו-אמריקאי. דייוויס נודע בזכות מאמציו לשפר את היחסים הבין-גזעיים בין לבנים ושחורים בארצות הברית, באופן זה, התיידד עם חברי הקו קלוקס קלאן, ואף שכנע רבים לעזוב ולהוקיע את הקלאן. סרט דוקומנטרי על פעילות זו נוצר ב-2016 ושודר בנטפליקס. דייוויס, הידוע בסגנון הבוגי ווגי האנרגטי שלו על פסנתר, ניגן עם מוזיקאים כמו צ'אק ברי ג'רי לי לואיס, ובי בי קינג. דייוויס הופיע בישראל בחודש נובמבר 2017 בתיאטרון הפרינג' בבאר שבע. מדיה וקבצים בנושא דריל דייוויס בוויקישיתוף אתר האינטרנט הרשמי של דריל דייוויס דריל דייוויס, ברשת החברתית LinkedIn דריל דייוויס, ברשת החברתית Goodreads דריל דייוויס, במסד הנתונים הקולנועיים IMDb (באנגלית) דריל דייוויס, באתר AllMusic (באנגלית) יאיר ויינרב, "איך אתם יכולים לשנוא אותי מבלי להכיר אותי", באתר כאן – תאגיד השידור הישראלי טלי קרופקין, "סודק את חומות השנאה: האפריקאי-אמריקאי שמתיידד עם פעילי קו קלוקס קלאן", באתר הארץ, 14 בפברואר 2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרוטון וירה

פרוטון וירה (באנגלית: Proton Wira) היא מכונית משפחתית מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 1993–2009. בנוסף לייצור במלזיה דגמי "פרוטון וירה" הורכבו באיראן, הפיליפינים, אינדונזיה ווייטנאם. יוצרו 952,216 יחידות. דגם "פרוטון אינספירה" נבנה בשיתוף פעולה עם התאגיד הרב-לאומי מיצובישי מוטורס העוסק בייצור כלי רכב שמרכזו ומטה פעילותו נמצא בעיר טוקיו שביפן והתבסס על דגם מיצובישי לנסר. רוב מכלולי הדגם כולל המנוע נלקחו מה"מיצובישי לנסר". תצורות: 4 דלתות סדאן, 5 דלתות הצ'בק. 5 נוסעים. מנוע קדמי. סוגי מנוע: מנועי בנזין, מנועי דיזל. סוג הנעה: הנעה קדמית 4x2. דגמי "פרוטון וירה" יוצאו ל-70 מדינות ברחבי תבל כולל יבשות: אסיה, אוסטרליה, אירופה, אפריקה, אמריקה הלטינית ואזור המזרח התיכון. דגמי 1.6 ליטר היו זמינים כסטנדרט עם: מראות חשמליות, חלונות חשמליים, משענות יד קדמיות ואחוריות ומושבים אחוריים מתקפלים בשנת 2007 יוצאו לאיראן 5,000 יחידות מהדגם לשימוש כמוניות. "פרוטון וירה", שנת 1993, 4 דלתות סדאן "פרוטון וירה" דגם "XLi", שנת 1995, 4 דלתות סדאן "פרוטון וירה", 5 דלתות הצ'בק "פרוטון וירה", שנת 2003, 5 דלתות הצ'בק "פרוטון וירה", שנת 2003, 5 דלתות הצ'בק - ניידות משטרה מסוג "פרוטון וירה" במשטרת בנגלדש - ניידות משטרה מסוג "פרוטון וירה" - ניידות משטרה מסוג "פרוטון וירה" במשטרת בנגלדש מונית מסוג "פרוטון וירה" בקוריאה הצפונית מונית מסוג "פרוטון וירה" במדינת פרליס בעיר קואלה פרליס (אנ') מונית מסוג "פרוטון וירה" בקואלה לומפור פרוטון ג'וארה פרוטון ארנה פרוטון פוטרה פרוטון אינספירה פרוטון סאוי פרוטון טיארה מדיה וקבצים בנושא פרוטון וירה בוויקישיתוף פרוטון וירה, סרטון באתר יוטיוב פרוטון - אתר היצרן (proton.com) פרוטון פותחת מפעל חדש בשותפות בווייטנאם news.google.com/newspapers נראה עתיד טוב לדגם פרוטון וירה כשוק המוניות באינדונזיה Proton Sees Good Fortune In Indonesia's Taxi Market". Bernama. 14 March 2007. Archived from the original on 12 January 2014. Retrieved 12 January 2014. "פרוטון וירה" parkers.co.uk/proton/wira/specs יוצאו לאיראן 5,000 יחידות שהוגדרו כמוניות web.archive.org/web/20130929152131
Leisure

Leisure (בעברית: פנאי) הוא אלבום הבכורה של להקת הרוק הבריטית בלר שיצא באוגוסט 1991 על ידי חברת התקליטים Food. הגרסה המקורית של "Sing", תחת הכותרת "(Sing (To Me", הוקלטה כדמו בסוף 1989 בשם הקודם של הלהקה, Seymour (סימור), וניתן לשמוע אותה בסינגל השיווקי ה"אולטרה - נדיר" שיצא מעל עשור לאחר מכן בפברואר 2000 ובהתחלה של סט 4 דיסקים עם חומר נדיר בקופסת הדיסקים "Blur 21". השיר Sing הופיע גם כחלק מפסקול הסרט טריינספוטינג. התמונה שעל עטיפת האלבום צולמה במאי 1954 על ידי צ'ארלס יואיט, לתמונת אופנה של "Picture Post" על כובעי רחצה, "זוהר בשחייה". האלבום יצא ב-26 באוגוסט 1991 בבריטניה על ידי חברת התקליטים Food. הוא יצא לאור בארצות הברית חודש לאחר מכן עם רשימת שירים אחרת: גרסה זו מציגה מקדימה את שלושת הסינגלים של בלר בבריטניה, והשיר "Sing" הוחלף על ידי "I Know", שהיה לפני כן צד A של האלבום 'עם "She's So High". הגרסה הקנדית כוללת את אותה רצועת השמעה כמו הגרסה הבריטית. "Leisure" הגיע למקום השביעי במצעד האלבומים הבריטי. האלבום הוכתר כאלבום זהב בבריטניה. במסגרת יום השנה ה-21 לאלבום, Leisure שוחזר מחדש והוצא מחדש יחד עם אלבומי האולפן האחרים של הלהקה ב-30 ביולי 2012. האלבום הוצא מחדש פעם שנייה, על תקליט ויניל צבעוני, ב-26 באוגוסט 2016. האלבום זכה לביקורות מעורבות. פול דייוויס ממגזין Q דירג את האלבום 4/5 כוכבים ואף אמר שהאלבום הוא "אוצר ביתי מלא של סינגלים להיטים שרק מחכים לקרות." לעומת זאת, נשמעו גם קולות פחות אוהדים. העיתונאי אלכסיס פטרידיס הצהיר כי "על פי מה שהאלבום הזה מעיד, נראה שהם לא יודעים מה הם עושים וכתוצאה מכך עושים טעויות מחרידות בכל מקום". בשנת 2007 נערך ריאיון עם דיימון אלברן, סולן הלהקה, ובמהלכו הביע סלידה מ-Leisure כשהוא מתאר אותו כ"איום" והיותו אחד משני "התקליטים הרעים" שעשה בקריירה שלו (השני הוא האלבום The Great Escape). אלברן הרחיב עוד יותר על הקלטת האלבום בשנת 2014, והסביר כי "זו לא הייתה חוויה שמחה במיוחד" והסביר שהלהקה הייתה להוטה מדי כדי לרצות את חברת התקליטים על ידי שימוש באותם צלילים שהיו פופולריים באותה תקופה. הערה: במהדורות ארצות הברית ויפן של האלבום יש רשימות רצועות שונות. דיימון אלברן – שירה, קלידים, הפקה גרהם קוקסון – גיטרות, שירה ברקע, הפקה אלכס ג'יימס – בס, הפקה דייב רונטריי – תופים, כלי הקשה, הפקה סטיב לאוול סטיב פאוור מייק תורן סטיבן סטריט מידע על האלבום Leisure באתר MusicBrainz מידע על האלבום Leisure באתר AllMusic האלבום Leisure באתר Discogs האלבום Leisure באתר ספוטיפיי האלבום Leisure באתר דיזר האלבום Leisure באתר אפל מיוזיק האלבום Leisure באתר טיידל Leisure ביוטיוב Picture Post photographer Charles Hewitt working on a fashion feature..., Getty Images (באנגלית אמריקאית) Two models wearing ornate 'Viking' swimming caps by Kleinert...., Getty Images (באנגלית בריטית) Blur | full Official Chart History | Official Charts Company, www.officialcharts.com Condé Nast, Blur Announce Leisure Reissue, Pitchfork, ‏2016-07-26 (באנגלית אמריקאית) Daniel Kilkelly, Damon Albarn criticises Blur albums, Digital Spy, ‏2007-05-12 (באנגלית בריטית)
דרום מדבדקובו

נפת דרום מדבדקובו (ברוסית: район Южное Медведково) היא נפה במחוז הצפון-מזרחי של העיר הפדרלית מוסקבה שברוסיה. שטחה 3.87 קמ"ר ואוכלוסייתה מונה 85,867 תושבים (2020). הנפה קיבלה את שמה מכפר עתיק ליד מוסקבה, שבשנת 1960 הפך לחלק מהעיר. כנסיית השתדלות הבתולה הקדושה פארק בעמק יאוזה מדיה וקבצים בנושא דרום מדבדקובו בוויקישיתוף אתר האינטרנט הרשמי של דרום מדבדקובו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
קרחון קניון (אנטארקטיקה)

קניון קרחון (באנגלית: Canyon Glacier) הוא קרחון צר, באזור חוף דופק, בשטח חסות רוס שבאנטארקטיקה. אורכו של הקרחון 65 קילומטרים. הקרחון מנקז את מורדותיו הצפון-מערביים של הר וקלסר; וזורם לכיוון צפון, בקניון שקירותיו תלולים; קניון זה מפריד בין רכס ספריישן ורכס יוז. הקרחון נשפך אך מדף הקרח רוס, בסמוך מצפון להדום הקרח ג'ובינקו. הקרחון נצפה לראשונה מהר פטריק, על ידי משלחת החקר האנטארקטית של המועדון האלפיני של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1959–1960). משלחת החקר האלפינית של ניו זילנד נתנה לקרחון את שמו. שמו של הקרחון תיאורי - והוא נקרא על שם הקניון העמוק בו הוא זורם. קרחון קניון באתר הסקר הגאולוגי של ארצות הברית קרחון קניון באתר הגאזט האנטארקטי של ממשלת ניו זילנד קרחון קניון באתר הגאזט האנטארקטי המשווה SCAR של ממשלת אוסטרליה קרחון קניון באתר marineregions מידע גאוגרפי והיסטורי
קרחון קניון

האם התכוונתם ל... אנטארקטיקה קרחון קניון (אנטארקטיקה) – קרחון ברכס יוז בהרי המלכה מוד בשטח חסות רוס, שבאנטארקטיקה ארצות הברית קרחון קניון (אלסקה) – קרחון במדינת אלסקה, שבארצות הברית
אלטופייבו

נפת אלטופייבו (ברוסית: Алтуфьевский район; בתעתיק מדויק: אלטופייבסקי ראיון) היא נפה במחוז הצפון-מזרחי של העיר הפדרלית מוסקבה שברוסיה. שטחה 3.25 קמ"ר ואוכלוסייתה מונה 57,697 תושבים (2020). בנפה יש 6 בתי ספר, 2 בתי ספר מקצועיים תיכוניים, 9 גני ילדים. תחנת הרכבת התחתית ביבירבו ממוקמת בגבול המזרחי של הנפה. 750 מטר מהגבול הצפוני של הנפה נמצאת תחנת מטרו אלטופייבו. בריכת נפת אלטופייבו בית הקהילות במוסקבה מכון מחקר ועיצוב לטכנולוגיית הרכבה מדיה וקבצים בנושא אלטופייבו בוויקישיתוף אתר האינטרנט הרשמי של אלטופייבו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.